1 1 Man buk me kwari a Yecu Kricito, akwar Daudi, akwar Iburaim. 2 Iburaim onywalo Icaka, Icaka ony-walo Yakobo, Yakobo onywalo Juda kede omego mege; 3 eka Juda kede Tamali te nywalo Perej kede Jera, Perej te nywalo Kejeron, Kejeron te nywalo Aram; 4 Aram te nywalo Aminadab, Aminadab te nywalo Nacon, Nacon te nywalo Calamon; 5 Calamon kede cege Rakab te nywalo Boaj, Boaj kede cege Luci te nywalo Obed, Obed te nywalo Yece; 6 Yece te nywalo abaka Daudi. Daudi i dako a Uria te nywalo Culeman; 7 Culeman te nywalo Reko-boam, Rekoboam te nywalo Abija, Abija te nywalo Acap; 8 Acap te nywalo Yekocafati, Yekocafati te nywalo Joram, Joram te nywalo Ujia; 9 Ujia te nywalo Yocam, Yocam te nywalo Akaj, Akaj te nywalo Kejekia; 10 Kejekia te nywalo Manace, Manace te nywalo Amoc, Amoc te nywalo Yocia; 11 Yocia te nywalo Yekonia kede omego mege i kare ame oterogi i Babulon. 12 Dok icennere ame doŋ oterogi oko i Babulon, Yekonia dok te nywalo Calatiel, Calatiel daŋ te nywalo Jeruba-bel; 13 Jerubabel te nywalo Abiuda, Abiuda te nywalo Eliakim, Eliakim te nywalo Ajor; 14 Ajor te nywalo Jadok, Jadok te nywalo Akim, Akim te nywalo Eliuda; 15 Eliuda te nywalo Eleajar, Eleajar te nywalo Matan, Matan te nywalo Yakobo; 16 Yakobo te nywalo Yucepu cwar Maliam a rik onywalo Yecu ame olwoŋo ni Kricito. 17 Amannono kwari luŋ ame onywalo geye i kom Iburaim ituno kede i kom Daudi, romo kwari apar wie aŋwen, dok geye i kom Daudi ituno i kare ame oterogi i Babulon romo kwari apar wie aŋwen, dok geye i kare ame oterogi i Babulon ituno kede i kom Kricito romo kwari apar wie aŋwen. 18 Nywalo Yecu rik obedo amane. Ame tottere Maliam pwod ocikere acika me nyomere gin i Yucepu, a mom ru gin onotte karacel, te ŋeye oko ni en ogamo yic me Cuny Acil. 19 Cware Yucepu nwaŋ en dano a kite atir, mom omito kelo lewic i kom nyan-nu; oparo ni ewek aweka i muŋ. 20 Ame onwoŋo pwod tye aparo koppono, amalaika a Rwot te nen baŋe i waŋ lek, a kun kobbe ni, “Yucepu akwar Daudi, kur ilwor tero Maliam me wot bedo cegi, pien yic ame en tye kede-nu mea Cuny Acil gire. 21 En bino nywalo atin awobi, ibino cako nyiŋe Yecu, pien bino laro jo mere i kom bal megi.” 22 Mano ducu otimere me wek kop a Rwot cobere kakare a yam okobo i dog odwarpiny ni, 23 “Nen, nyako a mom ru tye kede apayi mere, bino yac, bino nywalo atin awobi; obino cako nyiŋe Emmanuel,” te koppere ni, Obaŋa tye kedwa. 24 A doŋ Yucepu oco i waŋ nino, otimo i kite acalo amalaika a Rwot ocike kede; otero dako mere baŋe, 25 naka mom te notte kede, ituno ka onywalo atin; te cako nyiŋe Yecu.
© Bible.is, a ministry of Faith Comes By Hearing ®.
luo_Latn eng_Latn